Bibliotekat e Gjalla – mjet për mirëkuptim
Në Evropë, një nismë e quajtur “Bibliotekat e Gjalla” synon të inkurajojë biseda të hapura mes njerëzve, për të adresuar paragjykimet.
Një raport i botuar të premten nga organi më i lartë i të drejtave të njeriut në Evropë shpjegon se ksenofobia është në rritje në të gjithë rajonin. Pavarësisht përparimit në disa fusha, Këshilli i Evropës, me seli në Strasburg të Francës thotë se pakicat, duke përfshirë myslimanët, hebrenjtë, homoseksualët dhe romët, përballen me stigmë dhe intolerancë në të gjithë 48 shtetet anëtare. Një nismë qytetare synon të ndihmojë me krijimin e një ure lidhëse përmes dialogut. A keni menduar ndonjëherë se çfarë do të thotë të jesh i pastrehë apo homoseksual apo edhe prift katolik nga Republika Demokratike e Kongos që jeton në Francë? Veronique Couque po e zbulon këtë. Ajo po bisedon me At Mick Ngundun, nga Kongoja, i cili përshkruan se si konflikti dhe varfëria kanë shkatërruar atdheun e tij. Ata kurrë mund të mos ishin takuar, po të mos ishte për një eksperiment të quajtur “Bibliotekat e Gjalla”, një nismë që filloi në Caen këtë muaj në një forum paqeje. Bibliotekat e Gjalla u themeluan dy dekada më parë në Danimarkë. Në vend të të mësuarit nga librat, ideja është të mësojmë nga njerëzit... si një mënyrë për t’u përballur me paragjykimet tona. Waksman është ish-diplomate franceze. Ajo ndryshoi karrierën, sepse donte të bëntë diçka që kishte ndikim të drejtpërdrejtë. Bibliotekat e Gjalla janë organizuar në rreth 60 vende, duke përfshirë Evropën, Shtetet e Bashkuara dhe Indinë. Ato funksionojnë si biblioteka reale; ju mund të mësoni më shumë rreth një “subjekti” që ju intereson, gjatë një bisede. “Subjektet” këtu përfshijnë njerëz të pastrehë dhe klerikë si Ngundu, i cili tani jeton në Francë. thotë një nga pjesëmarrësit. Motoja e bibliotekave të gjalla është e thjeshtë: mos gjykoni një libër nga kopertina e tij.